CELEX: 62018CN0430
Language: bg
Date: 2018-06-29 00:00:00
Title: Дело C-430/18: Иск, предявен на 29 юни 2018 г. — Европейска комисия/Кралство Испания

1.10.2018   
            
            
               BG
            
            
               Официален вестник на Европейския съюз
            
            
               C 352/17
            
         
      Иск, предявен на 29 юни 2018 г. — Европейска комисия/Кралство Испания
      (Дело C-430/18)
      (2018/C 352/22)
      Език на производството: испански
      
         Страни
      
      
         Ищец: Европейска комисия (представители: T. Scharf, J. Rius, G. von Rintelen)
      
         Ответник: Кралство Испания
      
         Искания на ищеца
      
      
                  —
               
               
                  Да се обяви, че като не е приело преди 18 септември 2016 г. всички законови, подзаконови и административни разпоредби, необходими за изпълнението на Директива 2014/92/ЕС на Европейския парламент и на Съвета от 23 юли 2014 година относно съпоставимостта на таксите по платежните сметки, прехвърлянето на платежни сметки и достъпа до платежни сметки за основни операции (1), и при всички случаи като не е нотифицирало всички тези разпоредби на Комисията, Кралство Испания не е изпълнило задълженията си по член 29, параграф 1 от посочената директива;
               
            
                  —
               
               
                  да се наложи на Кралство Испания в съответствие с член 260, параграф 3 ДФЕС дневна парична санкция от 48 919,20 EUR, считано от датата на произнасянето на решението, с което се обявява неизпълнението на задължението за приемане или при всички случаи за нотифициране на Комисията на разпоредбите, необходими за изпълнението на Директива 2014/92/ЕС;
               
            
                  —
               
               
                  да се осъди Кралство Испания да заплати съдебните разноски.
               
            
         Основания и основни доводи
      
      В съответствие с член 29, параграф 1 от Директива 2014/92/ЕС държавите членки трябва да приемат и публикуват до 18 септември 2016 г. законовите, подзаконовите и административни разпоредби, необходими за изпълнението на предвиденото в тази директива и да информират незабавно за това Комисията.
      Доколкото Кралство Испания не е извършило пълното транспониране на Директива 2014/92/ЕС и не е нотифицирало на Комисията мерките за транспониране, Комисията реши да предяви настоящия иск пред Съда.
      Комисията предлага да се наложи на Кралство Испания заплащането на дневна парична санкция от 48 919,20 EUR, считано от датата на произнасянето на решението, изчислена като се отчита тежестта, продължителността на нарушението и разубеждаващото действие във връзка с капацитета за плащане на посочената държава членка.
      
         (1)  ОВ L 257, 2014 г., стр. 214.